এড বেগলি
এডওয়ার্ড জেমস বেগলি (ইংরেজি: Edward James Begley; ২৫ মার্চ ১৯০১ - ২৮ এপ্রিল ১৯৭০) ছিলেন একজন মার্কিন অভিনেতা। তিনি সুইট বার্ড অব ইয়থ (১৯৬২) ছবিতে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কার অর্জন করেন। তার অভিনীত অন্যান্য উল্লেখযোগ্য চলচ্চিত্র হল টুয়েলভ অ্যাংরি মেন (১৯৫৭) ও আনসিঙ্কেবল মলি ব্রাউন (১৯৬৪)। বেগলি ১৯৫৬ সালে ব্রডওয়ে মঞ্চে ইনহেরিট দ্য উইন্ড নাটকে ম্যাথু হ্যারিসন ব্র্যাডি চরিত্রে অভিনয় করে সেরা চরিত্রাভিনেতা বিভাগে টনি পুরস্কার অর্জন করেন এবং এর টিভি চলচ্চিত্রায়নে একই চরিত্রে অভিনয় করে এমি পুরস্কারের মনোনয়ন লাভ করেন। তিনি অভিনেতা এড বেগলি জুনিয়রের পিতা।